Radio Nostalgia

Radio Nostalgia on 11. helmikuuta 2011 toimintansa aloittanut kaupallinen radiokanava. Vuoden 2012 alusta käynnistyi uusi toimilupakausi, jonka myötä kanava laajeni kuulumaan pääkaupunkiseudun lisäksi myös Turkuun, Tampereelle, Espooseen ja Ouluun. Kesällä 2012 Radio Nostalgia laajeni myös Porvooseen, Jyväskylään ja Lahteen. Kanava on Radio NRJ Finland Oy:n omistama.
Radio Nostalgia sai vuonna 2014 toimiluvan Vaasaan. Radio Nostalgialle myönnettiin toimilupalaajennus 5.11.2015 alkaen Loimaalle, Parkanoon, Pihtiputaalle, Rovaniemelle ja Savonlinnaan.

Vuodenvaihteessa 2020–2021 MTV alkoi tuottamaan uutislähetyksiä Radio Nostalgialle.
 
Radio Nostalgialla on toukokuussa 2016 julkaistun Kansallisen Radiotutkimuksen mukaan 426 000 viikkokuuntelijaa. Kuuntelijoista 52 % on naisia ja 48 % on miehiä. Kanavan kuuntelijat ovat pääosin yli 45-vuotiaita.

Radiokanavan kuuluvuusalueella asuu 3,4 miljoonaa suomalaista. Kanava on suunnattu keski-ikäisille suomalaisille. Se soittaa nimensä mukaisesti vanhempaa musiikkia. Kanavalla soivat lähinnä ulkomaiset hitit 60- ja 70-luvuilta.

Radio Nostalgia on osa vuonna 1981 perustettua Ranskan NRJ:n hallinnoimaa Euroopan suurinta radioketjua. Suomen lisäksi Radio Nostalgia kuuluu 11 muussa maassa, kuten Ranskassa, Belgiassa, Portugalissa, Libanonissa ja Ruotsissa.

Radio Nostalgian slogan on ”Elämäsi Musiikkia”.

Radio Nostalgian toimitus ja lähetysstudio sijaitsee NRJ Finland Oy:n toimitiloissa Helsingin Kaapelitehtaalla.

Ohjelmat, juontajat ja ohjelmaosiot
Nostalgian Aamu : Susanna Heikki – Arkisin 6-10

Klo 06:30 Aamun Ajankohtainen, jossa soitetaan ajankohtainen kappale.

Klo 07:30 Introkilpailu, jossa kappaleen alusta soitetaan intro ja kuulijan tehtävä on kertoa kappaleen esittäjä ja kappale.

Klo 08:30 Sitähän Mä Sanoin, jossa esitetään kysymys aamujuontajan juonnosta ja kuulijan tulee kertoa mitä juontaja on aamun aikana sanonut.

Klo 09:30 Vieraan Valinta, jossa viikoittain vaihtuva vierailija valitsee viikon ajan kuultavat kappaleet.

Nostalgian Päivässä soi musiikkia non-stop.

Nostalgian Iltapäivä :  Arttu Harkki – Ma-To 14-18

Klo 14:30 Kumpi vai kampi, jossa Arttu Harkin ja Anna Hanskin kappalevalinnat haastavat toisensa ja kuulijat äänestävät kumpi kappaleista soi lähetyksessä.

Klo 15:30 Totta vai tarua, jossa esitetään kolme väittämää, joista kuulijan tulee tunnistaa, mitkä ovat totta ja mitkä tarua.

Vasten Auringon Iltaa : Susanna Heikki - Perjantaisin 18-20. Ohjelmassa soivat suomalaiset kappaleet, finnhitsit sekä käännöskappaleet. Viikoittain vaihtuvaan teemaan liittyvät kappaleita kerätään ohjelmaan soitettavaksi mm. somen kautta.

Klo 18:30 Kuulijan puhelintoive, jossa kuuntelija esittää viikoittain vaihtuvaan teemaan oman toiveensa soitettavaksi.

Klo 19:30 Tiskin Alta, jossa juontaja soittaa omavalintaisen kappaleen.

Nostalgian Viikonloppu : Markus Parkkinen – Pe 14-18, La 9-14 ja Su 10-13

Klo 15:30 Musamestari kilpailu, jossa kuuntelijalle soitetaan neljän eri kappaleen biisiklippi, josta tulee tunnistaa esittäjät ja heidän kappaleensa.

Klo 11:30 Viikonlopun Voimaviisu - Lauantaisin, jossa soitetaan kuuntelijalle tärkeä kappale.

PE 16:30 ja LA 12:30 Rock 'N' Rollin Ensikosketus, jossa Suomalaiset musiikot kertovat, mikä oli heidän ensimmäinen kohtaamisensa rock 'n' rollin kanssa. 

MTV toimittaa Nostalgialle radiouutiset arkisin klo 6-22 sekä viikonloppuisin ja juhlapyhinä klo 8-22 tasatunnein.

Radio Nostalgian taajuudet

Radio Nostalgia kaapeliverkossa

Radio Nostalgia netissä 
Radio Nostalgiaa voi kuunnella myös netissä kanavan nettisivulla tai Radiot.fi applikaation kautta sekä RadioPlayssä, joka on Bauer Median suoratoistopalvelu audiosisällöille.

Nostalgialla on myös Facebook, Twitter, Instagram ja YouTube sivut.

Lähteet

Aiheesta muualla

 Radio Nostalgian Internet-sivut

Suomalaiset radioasemat
NRJ
Vuonna 2011 perustetut radioasemat